Bolestivá menštruácia aj po nasadení HaK
Dobrý deň,
Mám 20 rokov, beriem mesiac svoju 1.antiku, dostala som prvú menštruáciu odkedy som ju začala brať, presne po 21 dňoch mi prišiel menzes, no stále bolestivý. Síce menej, ale musela som siahnuť po tabletke. Je to v poriadku? Chce to iba čas? Alebo mi nesadla antika. 
Vďaka za odpoveď
Dobrý deň,
ďakujeme za Vašu otázku.
Počas užívania antikoncepcie nebýva sliznica maternice zhrubnutá pred menštruáciou ako u žien, ktoré ju neužívaju. Stenčenie sliznice maternice častokrát vedie ku kratšiemu a menej intenzívnemu krvácaniu. To sa može prejavit aj na intenzite prípadnej bolesti. Antikoncepcia však nie je primárne určená na odstránenie bolesti. Jej dlhodobé podávanie však môže viesť ku jej zmierneniu. Potreba užitia lieku od bolesti počas menštruácie teda nie je v prípade užívania hormonálnej antikoncepcie vylúčená.
Prajem pekný zvyšok dňa.
S pozdravom
PharmDr. Veronika Kiabová